Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 901/13/8807	Michalovce, 19.5.2015
EEČ : 2-66-190-2015

U Z N E S E N I E

Trestná vec:	obvinený XXXXX  
Prečin:	Nepovolená výroba liehu podľa § 253 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 15.1.2014, spisová značka Pv 901/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin nepovolenej výroby liehu podľa § 253 ods. 2 Tr. zákona , ktorý mal byť spáchaný tým, že od presne nezistenej doby v roku 2008 do 16.00 h dňa 12. 10. 2013, v garáži svojho rodinného domu, v obci XXXXX, okres Michalovce, v rozpore so zákonom č. 467/2002 Z.z. o výrobe a uvádzaní liehu na trh, v znení neskorších predpisov, bez povolenia prechovával po domácky vyrobené funkčné zariadenie na výrobu liehu, ktoré v nepravidelných intervaloch používal na pálenie menšieho množstva liehu z domácich ovocných produktov. 

Uznesením prokurátora Okresnej prokuratúry Michalovce zo dňa 15.1.2014, spisová značka Pv 901/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
         
	Uznesením prokurátora Okresnej prokuratúry v  Michalovciach sp. zn. Pv 901/13 z 15. 01. 2014 bolo podľa § 216 ods. 1 písm. a,  c) Tr. poriadku podmienečne zastavené trestné stíhanie pre prečin nepovolenej výroby liehu podľa § 253 ods. 2 Tr. zákona proti obvinenému XXXXX, ktorý mal byť spáchaný tým, že od presne nezistenej doby v roku 2008 do 16.00 h dňa 12. 10. 2013, v garáži svojho rodinného domu, v obci XXXXX, okres Michalovce, v rozpore so zákonom č. 467/2002 Z.z. o výrobe a uvádzaní liehu na trh, v znení neskorších predpisov, bez povolenia prechovával po domácky vyrobené funkčné zariadenie na výrobu liehu, ktoré v nepravidelných intervaloch používal na pálenie menšieho množstva liehu z domácich ovocných produktov. 

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 15 mesiacov. Toto rozhodnutie sa stalo právoplatným dňom 21. 01. 2014.

Skúšobná doba pre podmienečné zastavenie trestného stíhania uplynula dňom 21. 04. 2015. 
												
           Po uplynutí skúšobnej doby bol vyžiadaný odpis z registra trestov a správy o povesti obvineného.

Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku, a teda vyhovel podmienkam uvedeným v ustanovení  § 217 ods. 1 Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor